पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के बीच हो रही गेहूं खरीदी में अव्यवस्थाओं का दौर जारी है। समितियों में व्यवस्था के नाम पर खानापूर्ति हो रही हैं। गेहूं की सरकारी खरीदी ने गति पकड़ ली है, वहीं बारदाना खत्म होने से किसान परेशान हैं। कई केंद्रों पर पिछले तीन दिनों से बारदाने खत्म हो गये हैं। इसके चलते किसानों को बैरंग लौटना पड़ रहा है। दर्जनों खरीदी केन्द्रों में अभी बारदाना खत्म होने का संकट है। इन खरीदी केन्द्रों में बारदाने की डिमांड भेजी जा चुकी है। जल्द ही यहां बारदाना नहीं पहुंचाा तो खरीदी केन्द्रों में मुश्किल बढ़ जाएगी।
समर्थन मूल्य पर सरकारी गेहूं की खरीद के लिए स्व सहायता समूह समेत खरीदी केन्द्र बनाए गए है। पिछले कुछ दिनों से खरीदी ने गति पकड़ ली है। ब्लॉक में अभी तक लगभग 15 हजार किसानों से 8 लाख 25 हजार 515 क्विंटल गेहूं की खरीद की जा चुकी है। लेकिन बारदाना खत्म होने का सिलसिला बना है। जिसके चलते कई केन्द्रों में खरीदी का कार्य ठप्प पड़ गया है।
समिति प्रबंधक विपणन संघ को डिमांड भेजने में जुटे हुये है,किन्तु व्यवस्था अब तक सुचारू नहीं हो पाई है। 25 केन्द्रों ने भेजा डिमांड जिले में रबी उपज खरीदी हेतु 120 केन्द्र स्थापित किये गये है।जहां समर्थन मूल्य पर गेहूं,चना,मसूर और सरसों की खरीदी की जा रही है। किन्तु बारदाने की कमी के चलते खरीदी कार्य प्रभावित हो रहा है।बताया जाता है कि 25 केन्द्रों में पूरी तरह से बारदाने खत्म हो गए हैं। जबकि अन्य केंद्रों में भी बारदानों की कमी देखी जा रही है। वर्तमान समय में पच्चीस केन्द्र के प्रभारियों ने बारदाने उपलब्ध कराने डिमांड पत्र भेजा है।
कुछ केंद्रों पर कमी हो गई है
फिलहाल सिंगल यूज बारदाने प्राप्त हुए है।कुछ केन्द्रों में बारदानों की कमी की सूचना मिली है।जिसके लिए डीएमओके समक्ष डिमांड भेजा गया है।आज बारदाने के तीन हजार गठान आने की संभावना है।
के.के.सोनी, महाप्रबंधक को-ऑपरेटिव बैंक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn